CELEX: C2006/165/07
Language: fi
Date: 2006-07-15 00:00:00
Title: Asia C-169/04: Yhteisöjen tuomioistuimen tuomio (kolmas jaosto)  4.5.2006  (VAT and Duties Tribunal, Lontoon (Yhdistynyt kuningaskunta) esittämä ennakkoratkaisupyyntö) — Abbey National plc ja Inscape Investment Fund v. Commissioners of Customs & Excise (Kuudes arvonlisäverodirektiivi — 13 artiklan B kohdan d alakohdan 6 alakohta — Sijoitusrahastojen hallinta — Vapauttaminen — Hallinnan käsite — Omaisuudenhoitajan tehtävät — Hallinnointitehtävien siirtäminen)

15.7.2006   
            
            
               FI
            
            
               Euroopan unionin virallinen lehti
            
            
               C 165/4
            
         Yhteisöjen tuomioistuimen tuomio (kolmas jaosto) 4.5.2006 (VAT and Duties Tribunal, Lontoon (Yhdistynyt kuningaskunta) esittämä ennakkoratkaisupyyntö) — Abbey National plc ja Inscape Investment Fund v. Commissioners of Customs & Excise
   (Asia C-169/04) (1)
   
   (Kuudes arvonlisäverodirektiivi - 13 artiklan B kohdan d alakohdan 6 alakohta - Sijoitusrahastojen hallinta - Vapauttaminen - Hallinnan käsite - Omaisuudenhoitajan tehtävät - Hallinnointitehtävien siirtäminen)
   (2006/C 165/07)
   Oikeudenkäyntikieli: englanti
   Ennakkoratkaisua pyytänyt tuomioistuin
   VAT and Duties Tribunal, Lontoo
   Pääasian asianosaiset
   
      Kantajat: Abbey National plc ja Inscape Investment Fund
   
      Vastaaja: Commissioners of Customs & Excise
   Oikeudenkäynnin kohde
   Ennakkoratkaisupyyntö — VAT and Duties Tribunals, London Tribunal Centre — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY 13 artiklan B kohdan d alakohdan 6 alakohdan tulkinta — Yhteissijoitusrahastojen hallinnan vapauttaminen verosta — Ulottuvuus
   Tuomiolauselma
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY 13 artiklan B kohdan d alakohdan 6 alakohdassa mainittu erityisten sijoitusrahastojen ”hallinnan” käsite on sellainen yhteisön oikeuden itsenäinen käsite, jonka sisältöä jäsenvaltiot eivät saa muuttaa.
            
         
               2)
            
            
               Kuudennen direktiivin 77/388 13 artiklan B kohdan d alakohdan 6 alakohtaa on tulkittava niin, että ulkopuolisen hallinnoijan suorittamat rahaston hallinnointi- ja kirjanpitopalvelut kuuluvat tässä säännöksessä tarkoitetun käsitteen ”erityisten sijoitusrahastojen hallinta” alaan, jos ne kokonaisuutena arvioiden muodostavat erillisen kokonaisuuden ja jos ne ovat erityisiä ja olennaisia näiden rahastojen hallinnalle.
               Tämän käsitteen alaan eivät sitä vastoin kuulu arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 20 päivänä joulukuuta 1985 annetun neuvoston direktiivin 85/611 7 artiklan 1 ja 3 kohdassa sekä 14 artiklan 1 ja 3 kohdassa mainittujen kaltaisia omaisuudenhoitajan tehtäviä vastaavat suoritukset.
            
         
      (1)  EUVL C 146, 29.5.2004.